b'\n_START_ARTICLE_\nToxophilus\n_START_PARAGRAPH_\nToxophilus er en bog om bueskydning med langbue af Roger Ascham udgivet f\xc3\xb8rste gang i 1545 i London. Den er dedikeret til Henrik VIII, og det er den f\xc3\xb8rste bog om bueskydning skrevet p\xc3\xa5 engelsk_NEWLINE_Ascham var selv en ivrig buerskyye og underviser p\xc3\xa5 St John\'s College, Cambridge. Han skrev Toxophilus or the Schole or Partitions of Shooting for at beskytte bueskydning imod anklager om, at det var en upassende sport for en l\xc3\xa6rd._NEWLINE_Toxophilus er skrevet som en dialog mellem to personer, Philologus ("en der elsker studier") og Toxophilus ("en der elsker buen"), som ogs\xc3\xa5 er l\xc3\xa6rd og forsvarer bueskydning som et \xc3\xa6delt tidsfordriv._NEWLINE_Ascham skrev en introduktion til sit arbejde med en omfattende dedikation til Henry VIII, som godkendte bogen og tildelte Ascham en pension p\xc3\xa5 10 \xc2\xa3 om \xc3\xa5ret, hvilket blev bekr\xc3\xa6ftet og suppleret af Edward VI.\n_START_SECTION_\nIndflydelse\n_START_PARAGRAPH_\nUdover at v\xc3\xa6re den tidligst trykte bog p\xc3\xa5 engelsk om bueskydning er Toxophilus ogs\xc3\xa5 en vigtig model for, hvordan b\xc3\xb8ger med instruktion kunne skrives p\xc3\xa5 engelsk (frem for Latin, der hidtil var brugt), og hvordan engelsk kunne skrives klart og tydeligt. Som han skriver i indledningen: "Til alle Gentlemen og Yeoman i England": "Mange engelske forfattere har ikke gjort s\xc3\xa5dan, men bruger fremmede ord, som latin fransk og italiensk, hvilket g\xc3\xb8r alting m\xc3\xb8rkt og sv\xc3\xa6rt"_NEWLINE_Ulig andre engelske l\xc3\xa6rde i sin samtid, som Thomas Elyot og John Cheke, undgik han brugen af neologismer og blomstrende klassiske termer og det "lykkedes at g\xc3\xb8re hans engelske arbejde til et medie til bred kommunikation ... Nogle af de passager der beskriver milj\xc3\xb8et (for eksempel den m\xc3\xa5de, hvorp\xc3\xa5 vinden kan p\xc3\xa5virke sigtet for en tr\xc3\xa6net bueskytte), er levende og p\xc3\xa5 det tidspunkt uden sidestykke i engelsk litteratur."_NEWLINE_Ordet "Toxophilus" blev opfundet af Ascham. Det engelske navneordet "toxophilite", der betyder "elske eller er hengiven til buen" er afledt af "toxophilus".\n_START_SECTION_\nBueskydningens historie\n_START_PARAGRAPH_\nDet n\xc3\xa6ste store v\xc3\xa6rk om bueskydning p\xc3\xa5 engelsk var The Art of Archerie af Gervase Markham, som blev udgivet i London i 1634._NEWLINE_Toxophilus har v\xc3\xa6ret referencemateriale for mange senere studier om bueskydningens historie, eksempelvis The Archer\'s Craft af A. E. Hodgkin.'